open-index/open-wikipedia-markdown huggingface dataset:
Mayores

**Mayores** (suom. *vanhempi*) on yhdysvaltalaislaulajan Becky G:n musiikkikappale, jolla vierailee myös puertoricolaisartisti Bad Bunny. Sen julkaisivat Kemosabe Records ja Sony Music Entertainment Becky G:n ensimmäisen, Mala Santa-studioalbumin ensimmäisenä singlenä 14. heinäkuuta 2017. Kappaleen ovat sanoittaneet Servando Primera, Mario Caceres, Patrick Ingunza, Alexander Castillo sekä Benito Antonio Martinez ja sen tuotti Jorge Fonseca. Kappaleen musiikkivideon ohjasi Daniel Duran ja se julkaistiin Beckyn YouTube-kanavalla vuorokausi ennen singlejulkaisua. Video kuvattiin Los Angelesissä.

"Mayores" oli valtava menestys monissa espanjankielisissä valtioissa kuten Boliviassa, Ecuadorissa, Paraguayssa ja Perussa. Becky G sekä Bad Bunny ovat esittäneet kappaleen livenä muun muassa vuoden 2017 Latin American Music Awardsissa.

## Lähteet
Torma

**Torma** () on kylä Leningradin alueen Jaaman piirin Pustoperän kunnassa Venäjällä. Se sijaitsee kaksi kilometriä kuntakeskuksesta itään. Kylässä on 79 asukasta (vuonna 2017).

Opoljan pogostaan kuulunut Torman kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Ruotsalaisten 1600-luvun alussa laatiman maakirjan mukaan se oli autiona. Johannes Gezelius nuoremman vieraillessa kylässä vuonna 1684 siellä asui inkerikkoja.

Peter von Köppenin mukaan vuonna 1848 Tormassa asui 247 venäläistä ja 15 savakkoa. Venäläiset kuuluivat Jastrebinon ortodoksiseen ja savakot Novasolkan luterilaiseen seurakuntaan. 

Kylän talonpojat olivat 1860-luvulle saakka tilanomistajien maaorjia. Torman maatila lahjoitettiin vuonna 1747 Olsufjevin veljeksille ja vuonna 1801 se jaettiin kahteen osaan. Carl von Tiesenhausen ja hänen vaimonsa Anna rakennuttivat 1800-luvun alussa puisen kartanon, josta on säilynyt puistoalueen jäänteitä. Toinen puolisko kylästä kuului senaattori Alexander von Weymarnille.

1800-luvun lopussa kyläläiset kuuluivat kahtena kyläkuntana Jastrebinon volostiin. Vuonna 1899 niissä oli 253 asukasta, joista 234 oli venäläisiä, 11 suomalaisia ja 8 ”sekoittuneita”. Luterilaisia oli 10 henkeä.

Venäjän vallankumouksen jälkeen muodostettiin Torman kyläneuvosto, joka kuului ensin Jastrebinon volostiin ja vuodesta 1927 Jaaman piiriin. Vuonna 1928 se liitettiin Pustoperän kyläneuvostoon.

## Lähteet
The Way I Are (Dance with Somebody)

**The Way I Are (Dance with Somebody)** on yhdysvaltalaislaulajan Bebe Rexhan musiikkikappale, jolla vierailee myös yhdysvaltalainen räppäri Lil Wayne. Sen julkaisi Warner Records Rexhan kolmannen, All Your Fault: Pt. 2 EP:n johdantosinglenä 19. toukokuuta 2017. Kappaleen ovat sanoittaneet Rexha, Lil Wayne, Jonas Jeberg, Joel Little, Clarence Coffee Jr., Shannon Rubicam, George Merrill sekä Jacob Kasher, joista Jeberg ja Little myös tuottivat sen. Kappaleen musiikkivideon ohjasi Director X ja se julkaistiin 1. kesäkuuta 2017.

"The Way I Are (Dance with Somebody)" oli kaupallisesti huono menestys, sen päästyä singlelistalle ainoastaan Slovakiassa, Tšekissä ja Venezuelassa. Rexha ja Wayne ovat esittäneet kappaleen livenä muun muassa Jimmy Kimmel! Live ja Rexha soolona myös Good Morning Americassa.

## Lähteet
Volkswagen Jetta I

**Volkswagen Jetta I** (Typ 16) on Volkswagenin Jetta-mallin ensimmäinen sukupolvi, jota valmistettiin vuosina 1979–1984. Se on Golf I -mallin sedan-versio. Meksikossa mallin nimenä oli **Volkswagen Atlantic** ja Etelä-Afrikassa **Volkswagen Fox**.

## Volkswagen Jetta I (1979–1984)

Ensimmäisen sukupolven Golfiin perustuva sedan-korinen Volkswagen Jetta esiteltiin Frankfurtin autonäyttelyssä syksyllä 1979. Erona Golfiin oli neliskulmaiset ajovalot pyöreiden sijaan. Pituutta oli 38 senttimetriä Golfia enemmän ja tavaratilan suuruus oli luokassaan hyvät 377 litraa. Malli oli saatavana kaksi- tai neliovisena. 

Moottorivalikoima oli samanlainen kuin Golfissa, koostuen 1,1- (50&nbsp;hv), 1,3- (60&nbsp;hv), 1,5- (70&nbsp;hv), 1,6- (85/110&nbsp;hv) ja 1,8-litraisista (112&nbsp;hv) bensiinimoottoreista sekä 1,6-litraisesta (54/70&nbsp;hv) dieselmoottorista. 

## Lähteet

## Aiheesta muualla
Tulliportin normaalikoulun lukio

**Tulliportin normaalikoulun lukio** (vuoteen 2020 asti *Joensuun normaalikoulun lukio*) on Joensuussa sijaitseva yleissivistävä lukio. Samalla se toimii Itä-Suomen yliopiston harjoittelukouluna, osana filosofista tiedekuntaa.

Harjoittelukoulun tehtävänä on toimia osana Itä-Suomen yliopiston opettajakoulutuslaitosta opettajankoulutukseen liittyvässä ohjatussa harjoittelussa, aina perusasteen ensimmäisiltä luokilta lukiokoulutukseen. Lisäksi Norssissa kokeillaan ja kehitetään opetukseen ja ohjaamiseen liittyviä erilaisia käytänteitä. 

Koulun pyrittäessä on yleislinjan ohella valittavissa matemaattis-luonnontieteellinen (LuMa) -linja. Lukio on ollut Joensuun halutuimpia, ja etenkin luma-linjalle pääsemiseksi on vaadittu kiitettävää peruskoulun yläkoulun päästötodistusta.  Koska Norssi on kansainvälisesti verkottunut Unesco-koulu, ovat kieli- ja kulttuuriopinnot sekä kansainvälisyys tärkeässä roolissa myös Joensuun Tulliportin lukiossa. Riittävän urheilullisesti tasokkaat norssilaiset voivat hakea opiskelemaan lukion ohella myös Joensuun urheiluakatemiaan, jota kautta laadukas urheiluvalmennus saattaa järjestyä. 

Vuonna 2021 lukiossa opiskeli noin 360 lukiolaista.. Samassa rakennuksessa Norssin lukion yhteydessä toimii myös yksityinen, kolmen kaupungin omistama säätiöpohjainen Itä-Suomen suomalais-venäläisen koulun lukio, jonka kolmessa toimipisteessä (Joensuu, Imatra ja Lappeenranta) opiskeli vuonna 2018 yhteensä 128 lukiolaista.

Tulliportin Normaalikoulussa toimii aktiivisesti myös opiskelijakunnan hallitus, joka järjestää vuosittain muun muassa Casinoillan sekä Gaalan. 
## Lähteet

## Aiheesta muualla
*Tulliportin normaalikoulu, Lukio(opintopolku.fi) 
*Tulliportin normaalikoulun lukio, luma. https://opintopolku.fi/konfo/fi/oppilaitos/1.2.246.562.10.19085616498
Merike

**Merike** on virolainen naisen etunimi, jota käytetään jonkin verran myös Suomessa ja Ruotsissa. Virolaisittain äännettynä Merike-nimen *k* muistuttaa pitkää konsonanttia (”Merikke”). 

Kyseessä on meriaiheinen nimi, jota voidaan pitää Meri-, Merika- ja Merikki-nimien rinnakkaismuotona. Virolainen kielitieteilijä Julius Mägiste ehdotti Merikeä ensi kerran etunimeksi vuonna 1929. Siitä tuli Virossa hyvin suosittu nimi 1960-luvulla. Meriken nimipäivää vietetään siellä 22. huhtikuuta.

Suomessa Merike on vuoteen 2020 mennessä ollut etunimenä noin 480 naisella. Nimi ei ole päässyt suomalaiseen almanakkaan. 

## Tunnettuja Merike-nimisiä
* Merike Ilves (1925–2006), Yleisradion toimittaja ja kääntäjä

## Lähteet

## Aiheesta muualla
* Etunimien taivutus: Merike (Kotimaisten kielten keskuksen verkkojulkaisu)
Volkswagen Jetta II

**Volkswagen Jetta II** (Typ 16E) on Volkswagenin Jetta-mallin toinen sukupolvi, jota valmistettiin vuosina 1984–1992. Se on Golf II -mallin sedan-versio. Mallin seuraajaksi tuli Volkswagen Vento, jota myytiin kuitenkin edelleen Pohjois-Amerikassa Jetta-nimisenä.

## Volkswagen Jetta II (1984–1992)

Toisen sukupolven Golfiin perustuva sedan-korinen Jetta esiteltiin alkuvuonna 1984. Edeltäjänsä tavoin se erosi Golfista neliskulmaisilla ajovaloillaan. Jettan 575-litrainen tavaratila oli luokkansa suurin. Malli oli saatavana kaksi- tai neliovisena.

Syksyllä 1987 malli sai muun muassa uuden etusäleikön. Lisäksi etusivuikkunoista poistettiin A-pilarin takana ollut ohut pystypalkki.

Toinen kasvojenkohotus tuli vuonna 1989, jolloin Jetta sai aiempaa suuremmat puskurit. 

## Lähteet

## Aiheesta muualla
Abidjanin metro

**Abidjanin metro** () on rakenteilla oleva metrojärjestelmä Norsunluurannikon suurimmassa kaupungissa Abidjanissa. Metron rakennustyöt alkoivat marraskuussa 2017 ja järjestelmä on määrä avata liikenteelle vuonna 2022. Abidjanin metron toistaiseksi ainoan linjan pituus tulee olemaan 37,5 kilometriä ja sillä tulee olemaan yhteensä 20 asemaa, joista eteläisin palvelee Port Bouetin lentoasemaa. Myös toinen, itä-länsisuuntainen metrolinja on suunnitteilla. Järjestelmän päivittäiseksi käyttäjämääräksi vuonna 2022 arvioidaan noin 500&nbsp;000 matkustajaa.

Ranskan valtion kokonaan rahoittaman metron rakennustöistä vastaavat ranskalaisen Bouyguesin tytäryhtiöt Bouygues Travaux Publics ja Colas Rail. Kalliiden tunnelien sijaan metro kulkee pääosin maan päällä ja paikoittain myös viadukteilla. Valmiin metron liikennöitsijänä toimii Keolis ja metrokalustosta vastaa puolestaan Alstom. Järjestelmän huippunopeus tulee olemaan 80 km/h.

## Lähteet
Väinö Musikka

**Väinö Johannes Musikka** (4. marraskuuta 1887 Helsinki – 7. tammikuuta 1962 Helsinki) oli suomalainen filosofian maisteri ja rehtori.

Musikan vanhemmat olivat ylikonemestari Juho Musikka ja Mathilda Karén. Hän pääsi ylioppilaaksi yksityistodistuksella Helsingin reaalilyseosta 1907 ja valmistui Helsingin yliopistosta filosofian kandidaatiksi 1912 ja filosofian maisteriksi 1913. Musikka teki useita opintomatkoja Keski-Eurooppaan, Englantiin ja Viroon.

Musikka oli Jämsässä kansanopiston opettajana 1912–1916, Sysmässä Rapaalan kartanon tilanhoitajana 1916–1919 ja Jämsän yhteiskoulun opettajana 1919–1924. Hän toimi Helsingin yhteiskoulun ja reaalilukion (vuodesta 1954 Herttoniemen yhteiskoulu) rehtorina 1924–1953. Musikka oli Suomen retkeilymajajärjestön hallituksen jäsen ja varapuheenjohtaja 1935–1947 ja järjestön puheenjohtaja 1947–1953. Hän oli Suomen Matkailijayhdistyksen retkeilytoimikunnan jäsen ja varapuheenjohtaja vuodesta 1947 alkaen, Suomen retkeilyliiton hallituksen jäsen 1934–1948 ja opetusministeriön retkeilylautakunnan puheenjohtaja 1945–1950. Musikka julkaisi oppikirjoja ja matkailuoppaita.

Väinö Musikka oli naimisissa vuodesta 1913 Lempi Oksasen kanssa.

## Julkaisuja
* *Kananhoidon opas*. WSOY 1914 (nimellä Wäinö J. Musikka)
* *Kansantaloutta nuorisolle : oppikirja kansanopistoja, maatalouskouluja ja itseopiskelua varten*. Karisto 1915 (nimellä Wäinö J. Musikka)
* *Navettakirjanpito : (taulukoita 60 lehmälle)*.  Jämsän kirjakauppa, Jyväskylä 1915 (nimellä Wäinö J. Musikka)
* *Maataloudellisia lasku-esimerkkejä : kansanopistoja, maatalouskouluja ja kansakoulujen jatkokursseja varten*. Kirja, Helsinki 1915 (nimellä Wäinö J. Musikka)
* *Kirjanpitotehtäviä oppikouluja varten*. Kataja, Helsinki 1926, 2. laaj. painos WSOY 1930, 3. laaj. painos 1936, 4. laaj. painos nimellä *Kirjanpitotehtäviä : oppikouluja ja kansakoulun jatkokouluja varten*. WSOY 1940, 5. painos WSOY 1945
* *Valmistavan koulun maantieto*. WSOY 1926, 2. korj. painos 1931, 3. korj. painos 1936
* *Mitä matkailijan tulee tietää Saksasta*. Karisto 1930
* *Mitä matkailijan tulee tietää Itävallasta ja Tshekkoslovakiasta*. Karisto 1930
* *Unkariin! : pieni opas Unkariin matkustaville*. Koulumatkatoimisto, Helsinki 1937 (Teos digitoituna Doriassa)
* *Heimotyö I-VI*. 1938-1943, F. A. Heporaudan kanssa
* *Kirjanpidon oppi- ja esimerkkikirja opettajille alkeisopetusta varten* ; kirj. Väinö Musikka, Arvo Sainio. Valistus, Helsinki 1941
* *Unkarin kirja* ; eri alojen asiantuntijain avustamina toimittaneet Väinö Musikka ja Sanor Kulai. WSOY 1942
* *Opi kirjanpitoa : kirjanpidon oppi- ja esimerkkikirja jatkokouluja varten* ; kirj. Väinö Musikka, Arvo Sainio. Valistus, Helsinki 1941, 2. täydelleen uus. painos ja uud. painokset nimellä *Opi kirjanpitoa*  Valistus, Helsinki 1949, 3. painos 1952, 5. painos 1956, 16. painos 1967
* *Tehtävien ratkaisuja kirjaan "Opi kirjanpitoa"* ; kirj. Väinö Musikka, Arvo Sainio. Valistus, Helsinki 1949

## Suomennoksia
* R. C. Punnett : *Mendelismi*. Edistysseurojen Kustannus, Helsinki 1920

## Lähteet
Miklós Jósika

**Miklós Jósika** (1794–1864), vapaaherra, oli unkarilainen kirjailija.

Jósika kuului vanhaan erdélyläiseen magnaattisukuun, jossa säilytettiin aikaisemman kansallisen itsenäisyyden muistoja. Hän palveli 1811–1818 keisarillisessa armeijassa upseerina ja kunnostautui Italian ja Ranskan sotaretkillä 1815. Sen jälkeen hän vetäytyi maatilalleen, jossa hän keskittyi kirjallisiin toimiin ja maatalouteen. Hän osallistui vuodesta 1832 alkaen poliittiseenkin elämään ja siirtyi 1840 Budapestiin. Hän oli Unkarin vallankumouksen aikana (1848–1849) jyrkimmän suunnan edustajia ja pakeni (kuolemaan tuomittuna) Világosin antautumisen jälkeen ulkomaille, jonne hän jäi asumaan loppuiäkseen (ensin Brysseliin, sitten Dresdeniin).

Jósika on unkarilaisen romaanikirjallisuuden varsinainen perustaja ja on tällä alalla luonut useita Unkarin kansalliskirjallisuudessa pysyviä teoksia. Jósika on Walter Scottin oppilas sekä aiheiden valintaan että esitystapaan nähden (”Unkarin Walter Scott”). Hän sijoittaa mielellään kertomuksensa romanttiseen, historian ja tarinoiden ylistämään Erdélyyn (eli Transilvaniaan), ja sen maineikkaiden sankarien, uljassydämisten ja kuumaveristen naisten ja kirjavasti vaihtelevan kansanelämän kuvauksessa hän saa lukijan huomiota ja vahvistaa hänen isänmaallisuuttaan. Teoksissaan Jósika kuvaa varsinkin naisen sielunelämää ja luontoa. Pääosan parhaista romaaneistaan Jósika kirjoitti ennen vapaussotaa. Myöhemmissä näkyy ranskalaisen sensaatioromaanin vaikutusta sekä liikatuotannon ja kiireen jälkiä: kolmessa vuosikymmenessä Jósika julkaisi 125 nidettä romaaneja ja novelleja.

Jósikan ensimmäinen romaani on *Abafi* (1836); muita merkittäviä ovat *Zólyomi* (1876), *Az utolsó Báthory* (’Viimeinen Báthory’ 1837), *A csehek Magyarországban* (’Tšekkiläiset Unkarissa’, 1839), *Zrinyi a költö* (’Zrinyi runoilija’, 1843) ja *Jósika István* (1847). Vuonna 1859 ilmestyivät 18 niteessä saksankieliset käännökset hänen vuoteen 1849 mennessä kirjoittamistaan romaaneista. Maanpaossa Jósika itsekin kirjoitti saksaksi muutamia teoksia.

## Lähteet

## Aiheesta muualla
Jovan Jovanović

**Jovan Jovanović Zmaj**, myös **J̌ovan J̌ovanović-Zmaǰ** (1833–1904), tavallisesti tunnettu nimellä **Zmaj**, oli serbialainen runoilija, ammatiltaan lääkäri. Hän perusti 1864 Budapestissä pilalehden *Zmaj* (’Lohikäärme’), jota nimeä hän sittemmin käytti kirjailijana. Jovanović on ollut serbien suosituimpia lyyrisiä runoilijoita. Hänen parhaat runokokoelmansa ovat *Djulići* (’Ruusuja’) ja * Djulići uveoci* (’Lakastuneita ruusuja’, 1872).

## Lähteet

## Aiheesta muualla
Painin Euroopan-mestaruuskilpailut 1980

**Vuoden 1980 [[painin Euroopan-mestaruuskilpailut]]** järjestettiin 20.–27.4. Prievidzassa, Tšekkoslovakiassa. Ohjelmassa oli kymmenen painoluokkaa sekä kreikkalais-roomalaisessa painissa että vapaapainissa. Neuvostoliitto voitti kymmenen kultamitalia, viisi kummassakin painimuodossa. Bulgaria voitti seitsemän kultaa sekä Länsi-Saksa, Puola ja Romania kukin yhden.

## Kreikkalais-roomalainen paini
### Mitalistit

### Mitalitaulukko

## Vapaapaini
### Mitalistit

### Mitalitaulukko

## Lähteet
Duki

**Mauro Ezequiel Lombardo** eli **Duki**  (s. 24. kesäkuuta 1996 Almagro, Argentiina) on argentiinalainen rap-artisti, laulaja-lauluntekijä ja muusikko.

## Elämäkerta
Duki kiinnostui rapista ja trap latinosta seitsemän vuoden ikäisenä. Hän kuunteli monenlaista musiikkia, mutta etenkin amerikkalaista räppiä, mikä vaikutti hänen tulevaisuuteensa. Hänen huomionsa kiinnittyi freestyleen rap-taistelun seuraamisen jälkeen ja hän aloitti vuonna 2013 kilpailut. Hänen menestyksensä alkoi hänen osallistuttuaan El Quinto Escalóniin, joka on yksi tunnetuimmista freestyle-kilpailuista Buenos Airesissa. Vuonna 2017 "Rip Duki" aloitti ensimmäisten trap latino -kappaleidensa kaupallisen tallentamisen allekirjoittamalla sopimuksen levy-yhtiön MUEVA RECORDS kanssa.

## Lähteet
Käävänkylä

**Käävänkylä** on Mäntyharjun kylä kunnan eteläosassa. Se sijaitsee Korpijärven tuntumassa lähellä valtatie 15:tä, ja se kuuluu samaan postinumeroalueeseen kylän pohjoispuolella sijaitsevan naapurikylän Valtolan kanssa. Kylässä sijaitsee oma kyläkauppa.

## Lähteet
Jaan Jung

**Jaan Jung** (1835–1900) oli virolainen kansakoulunopettaja ja itseoppinut arkeologi. Hän tutki Viron muinaismuistoja ja julkaisi Viron historiasta yhdeksänosaisen kirjoitussarjan *Kodu-maalt* (1874–1879), jossa on alkuperäistietojen lisäksi tietoja saksankielisistä lähteistä. Jung käänsi viroksi Henrik Lättiläisen latinankielisen Liivinmaan kronikan.

Jungin arkeologinen elämäntyö on koottu hänen pääteokseensa *Muinasaja teadus Eestlaste maalt* (I–II: 1898–1899; III: 1910), joka on ensimmäinen virolainen arkeologinen teos ja puutteistaan huolimatta merkittävä. Opettajantyöstään syrjään joutunut ja taloudellisiin vaikeuksiin julkaisukustannusten vuoksi ajautunut Jung kuoli ennenaikaisesti, ennen kuin hän ehti saada kaikkea aineistoaan julkaisukuntoon.

## Lähteet
Painin Euroopan-mestaruuskilpailut 1982

**Vuoden 1982 [[painin Euroopan-mestaruuskilpailut]]** järjestettiin 17.–25.5. Varnassa, Bulgariassa. Ohjelmassa oli kymmenen painoluokkaa sekä kreikkalais-roomalaisessa painissa että vapaapainissa. Neuvostoliitto voitti kymmenen kultamitalia, joista kuusi kreikkalais-roomalaisessa painissa, Bulgaria seitsemän sekä Länsi-Saksa, Puola ja Unkari kukin yhden.

## Lähteet
Ville Pesu

**Ville Pesu** (s. 10. joulukuuta 1995 Valkeala) on suomalainen pesäpalloilija. Pesun seura on Superpesistä pelaava Kouvolan Pallonlyöjät. Pesulla on sopimus Kouvolan Pallonlyöjien kanssa kaudesta 2020 ja optio kaudesta 2021. Hän pelaa sisäpelissä etenijänä ja ulkopelissä etukentällä. Pesu pelasi ensimmäisen kautensa Superpesiksessä kaudella 2019 ja saavutti heti SM-pronssin.

Ennen kauden 2020 alkua Pesu on pelannut urallaan 27 Superpesiksen runkosarjaottelua. Näissä hän on lyönyt neljä tavallista juoksua, tuonut 13 juoksua ja kerännyt 37 kärkilyöntiä. Lisäksi hän on pelannut yhden pudotuspeliottelun, jossa toi yhden juoksun.

## Lähteet
Painin Euroopan-mestaruuskilpailut 1983

**Vuoden 1983 [[painin Euroopan-mestaruuskilpailut]]** järjestettiin 18.–25.4. Budapestissa, Unkarissa. Ohjelmassa oli kymmenen painoluokkaa sekä kreikkalais-roomalaisessa painissa että vapaapainissa. Bulgaria voitti kymmenen kultamitalia, viisi molemmissa painimuodoissa, Neuvostoliitto viisi, Unkari kolme sekä Jugoslavia ja Turkki kumpikin yhden.

## Lähteet
Painin Euroopan-mestaruuskilpailut 1984

**Vuoden 1984 [[painin Euroopan-mestaruuskilpailut]]** järjestettiin 26.4.–2.5. Jönköpingissä, Ruotsissa. Ohjelmassa oli kymmenen painoluokkaa sekä kreikkalais-roomalaisessa painissa että vapaapainissa. Neuvostoliitto voitti 12 kultamitalia, kuusi molemmissa painimuodoissa, Bulgaria neljä, sekä Jugoslavia, Ruotsi ja Unkari kukin yhden. Vapaapainin yli 100-kiloisten sarjassa ei jaettu kultamitalia vaan molemmat loppuottelijat saivat hopeaa tultuaan ajetuksi matolta passiivisuuden vuoksi.

## Kreikkalais-roomalainen paini
### Mitalistit

Pistesijan suomalaisista saavuttivat 48 kg sarjassa Jukka-Pekka Tanner (5.), 68 kg sarjassa Jaakko Talvitie (5.), 74 kg sarjassa Jouko Salomäki (5. ja), 90 kg sarjassa Toni Hannula (5.)

### Mitalitaulukko

## Vapaapaini
### Mitalistit

Pistesijan suomalaisista saavuttivat 68 kg sarjassa Jukka Rauhala (6.) ja 74 kg sarjassa Pekka Rauhala (4.)

### Mitalitaulukko

## Lähteet
Kuben diskografia

Suomalaisen rap-artisti **[[Kube|Kuben]]** diskografia.  

## Albumit

## Mixtapet

* *Cubenrapinat* (2003)
* *Kuberkeikka* (2004)
* *Sirkus* (Mäkin kanssa, 2007)
* *[[Kubenrapinat]]* (2013)
* *[[KBNRPNT, Vol.2]]* (2018)

## EP:t

* *[[Pomo Sapiens]]* (Eevil Stöön kanssa, 2017)
* *[[Poliittisesti correcti]]* (NCO:n kanssa, 2018)
* *EP* (Gettomasan kanssa, 2024)
* *[[Alley-oop]]* (Taha Teki Sen Taas kanssa, 2025)
* *REBEL NRG Remix - EP* (Julma H:n kanssa, 2025)

## Singlet

### Muut listasijoitukset

## Vierailijana

## Musiikkivideot

* *Duuni* (2015)
* *Guccin lakanois* (2015)
* *Mist sä dikkaat* (2015)
* *Antisankari* (2015)
* *Mun vuosi* (2015)
* *Purppura* (2015)
* *Lähiö lähiö* (2015)
* *Tönap* (2015)
* *Hima* (2015)
* *Plug* (2016)
* *Finessaan* (2016)
* *Kolme Michelin tähtee* (2017)
* *WUSSUP* (2019)
* *Japanese Drip* (2019)
* *100* (2020)
* *Elon* (2020)
* *Ghost/Bars* (2021)
* *Tän takii* (2021)
* *Gasoo ei breikkei* (2021)
* *6ft* (2021)
* *HULK FLOWGAN* (2022)

## Lähteet

* https://open.spotify.com/artist/56fNXc6wRoO6rkxs0mNtL4
* https://www.discogs.com/artist/1762888-Kube-4?srsltid=AfmBOopRkkJ2pW-eDGoDwkPsmkO7Vw-iRCwyhF-x-TliuCPDMstex--x
* https://ifpi.fi/lista/artistit/kube/
Johann Heinrich Jung

**Johann Heinrich Jung**, myös **H. Jung-Stilling** ja **Heinrich Stilling**, (1740–1817) oli saksalainen kirjailija. Hän oli köyhien vanhempien poika ja eli nuoruutensa erään pietistisen lahkon piirissä. Hän oli ensin sysienpolttaja, sitten räätäli, mutta saavutti itsekseen opiskelemalla sivistystä, työskenteli kotiopettajana, valmistui lääkäriksi, toimi maatalouden professorina, sen jälkeen taloustieteen ja kameraalitieteiden sekä viimein valtiotieteiden professorina.

Jungin tunnetuin kirjallinen työ on viisiosainen omaelämäkerrallinen teos *Heinrich Stillings Leben, eine wahrhafte Geschichte* (uudistettu painos 1806). Jung julkaisi myös pietistisiä ja mystiikkaan kallistuvia teoksia, kuten *Szenen aus dem Geisterreich* (1797) ja *Theorie der Geisterkunde* (1808), joissa hän pitää vainajien henkien seurustelua tässä maailmassa elävien ihmisolentojen kanssa varmana. Hänen viimeiset ikävuotensa katkeroituivat monista hyökkäyksistä hänen teoksiaan vastaan. Goethe kuvaa Jung-Stillingiä myönteisesti teoksessaan *Dichtung und Wahrheit*.

## Suomennettu tuotanto
* *Elämä on ihmeellinen*, suom. Pekka Häkli. Helsinki: Kirjapaja, 1946

## Lähteet

## Aiheesta muualla
Painin Euroopan-mestaruuskilpailut 1981

**Vuoden 1981 [[painin Euroopan-mestaruuskilpailut]]** järjestettiin kreikkalais-roomalaisessa painissa 8.–11.4. Göteborgissa, Ruotsissa ja vapaapainissa 23.–26.4. Łódźissa, Puolassa. Ohjelmassa oli kymmenen painoluokkaa molemmissa painimuodoissa. Kreikkalais-roomalaisessa painissa Neuvostoliitto voitti kolme kultamitalia ja Bulgaria kaksi, ja yhteen kultaan ylsivät Länsi-Saksa, Puola, Ruotsi, Romania ja Unkari. Vapaapainissa Neuvostoliitto voitti viisi kultaa, Bulgaria kolme ja Itä-Saksa kaksi.

## Lähteet
Berkshiren piirikunta

**Berkshiren piirikunta** () on Yhdysvaltojen Massachusettsin osavaltiossa sijaitseva piirikunta. Sen väkiluku oli 124&nbsp;944 vuonna 2019. Piirikunnan hallintokeskus on Pittsfieldin kaupunki. Piirikunta perustettiin 24. huhtikuuta 1761.

## Lähteet

## Aiheesta muualla
Savukosken lukio

**Savukosken lukio** on pieni Lapin maakunnan Savukosken kirkonkylän koulukeskuksessa toimiva lukio. Se on oppilasmäärältään Suomen pienimpiä; vuonna 2018 lukiota kävi vain 12 oppilasta. Lukion kanssa samassa rakennuksessa toimii Korvatunturin koulu (luokka-asteiden 0-9 yhtenäiskoulu) ja samasta pihapiiristä löytyy myös Savukosken kirjasto.

Savukosken lukio on pärjännyt useassa oppilaiden osaamisen kehittymistä mittaavassa lukiovertailuissa hyvin. Koulu sijoittui STT:n kevään 2020 lukiovertailussa viidenneksi Suomen pienten, alle 50 ylioppilaskokelaan lukioiden ryhmässä. Tulos perustui vain kahden keväällä 2020 valmistuneen ylioppilaan opintomenestykseen. Osaltaan tulos kuvastaa lukio-opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. Verrattaessa lukiosta valmistuneiden ylioppilasarvosanoja absoluuttisella asteikolla, on lukion sijoitus on pienestä oppilasmääerästä johtuen vaihdellut paljon. Lukio on kuitenkin sijoittunut useana vuotena valtakunnallisesti Lapin parhaimpien lukioiden joukkoon. 

## Lähteet

## Aiheesta muualla
* Mirja Aarrevaara (2009): *Savukosken lukio 30 vuotta 1976-2006*. .
Painin Euroopan-mestaruuskilpailut 1985

**Vuoden 1985 [[painin Euroopan-mestaruuskilpailut]]** järjestettiin 23.–28.4. Leipzigissa, Itä-Saksassa. Ohjelmassa oli kymmenen painoluokkaa sekä kreikkalais-roomalaisessa painissa että vapaapainissa. Neuvostoliitto voitti 14 kultamitalia, seitsemän molemmissa painimuodoissa, Bulgaria kolme sekä Itä-Saksa, Puola ja Romania kukin yhden.

## Lähteet
Seki

**Seki** voi tarkoittaa:

## Maantiede
* Seki, Japanin kaupunki Gifun prefektuurissa
* Seki-juku, yksi historiallisen Tōkaidō-tiereitin postiasemista Japanissa
* Şəki, Azerbaidžanin kaupunki

## Henkilöt
* Seki Matsunaga (1928–2013), japanilainen jalkapalloilija
* Deniz Seki (s. 1970), turkkilainen laulaja
* Takakazu Seki (1642–1708), japanilainen Edo-kauden matemaatikko
* Tomokazu Seki (s. 1972), japanilainen ääninäyttelijä
* Tsutomu Seki (s. 1930), japanilainen tähtitieteilijä

## Muuta
* sekin kieli, Päiväntasaajan Guineassa ja Gabonissa puhuttu bantukieli
Painin Euroopan-mestaruuskilpailut 1986

**Vuoden 1986 [[painin Euroopan-mestaruuskilpailut]]** järjestettiin 14.–20.4. Pireuksessa, Kreikassa. Ohjelmassa oli kymmenen painoluokkaa sekä kreikkalais-roomalaisessa painissa että vapaapainissa. Neuvostoliitto voitti kymmenen kultamitalia, viisi molemmissa painimuodoissa, Bulgaria kuusi, Unkari kaksi sekä Itä-Saksa ja Jugoslavia kumpikin yhden.

## Kreikkalais-roomalainen paini (Pireus)
### Mitalistit

### Mitalitaulukko

## Vapaapaini
### Mitalistit

### Mitalitaulukko

## Lähteet
Painin Euroopan-mestaruuskilpailut 1987

**Vuoden 1987 [[painin Euroopan-mestaruuskilpailut]]** järjestettiin vapaapainissa 1.–4.5. Veliko Tărnovossa, Bulgariassa ja kreikkalais-roomalaisessa painissa 8.–10.5. Tampereella, Suomessa. Ohjelmassa oli kymmenen painoluokkaa molemmissa painimuodoissa. Vapaapainissa Neuvostoliitto voitti seitsemän kultaa ja Bulgaria kolme. Kreikkalais-roomalaisessa painissa Neuvostoliitto voitti kuusi kultamitalia, Bulgaria kaksi sekä Italia ja Suomi kumpikin yhden.

## Kreikkalais-roomalainen paini (Tampere)
### Mitalistit

### Mitalitaulukko

## Vapaapaini (Veliko Tărnovo)
### Mitalistit

### Mitalitaulukko

## Lähteet
Painin Euroopan-mestaruuskilpailut 1988

**Vuoden 1988 [[painin Euroopan-mestaruuskilpailut]]** järjestettiin vapaapainissa 17.–19.4. Manchesterissa, Isossa-Britanniassa ja kreikkalais-roomalaisessa painissa 12.–15.5. Kolbotnissa, Norjassa. Ohjelmassa oli kymmenen painoluokkaa molemmissa painimuodoissa. Vapaapainissa Neuvostoliitto voitti yhdeksän kultaa ja Bulgaria yhden. Kreikkalais-roomalaisessa painissa Neuvostoliitto voitti kuusi kultamitalia, Unkari kaksi sekä Bulgaria ja Norja kumpikin yhden.

## Kreikkalais-roomalainen paini (Kolbotn)
### Mitalistit

### Mitalitaulukko

## Vapaapaini (Manchester)
### Mitalistit

### Mitalitaulukko

## Lähteet

## Lähteet
Vjažištše (järvi Pihkovan alueella)

**Vjažištše** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 1,0 kilometriä pitkä, 0,5 kilometriä leveä ja sen pinta-ala on 32 hehtaaria. Se sijaitsee suoalueen itäpuolella ja sen omatkin rannat ovat ilmakuvista päätellen metsäisiä eteläosia lukuun ottamatta rämettä tai avosuota. Sen keskisyvyys on 1,3 metriä ja parhaimmillaan se on 2,3 metriä syvä. Järvi sijaitsee kaksi kilometriä Jammin () kirkonkylästä etelään ja 500 metrin päässä sen itäpuolelta ohittavalta ja Jammin kautta kulkevalta maantieltä 58K-096. Järvi on autio eikä sinne tule tietä.

## Luontoarvoja
Järvessä elää ainakin hauki, särki, ahven, kiiski, ruutana, mutakala, lahna, pasuri ja sorva. Jokirapua on esiintynyt heikosti eikä sitä ole enää tavattu vuoden 1997 jälkeen. Sillä on mutapohja ja sen rannikot ovat hiekkarantoja siellä, missä suo ei ole levittänyt hetteikköjä rantaveden peittoon. Etelärannoilla makaa järvessä veteen kaatuneita puunrunkoja ja järvellä voi kellua hetteiköistä irronneita turvelauttoja. Järvessä esiintyy toisinaan kalakuolemia.

## Vesistösuhteita
Vjažištše sijaitsee Želtšan valuma-alueella ja sen laskujoki Osnitsa on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 31,5 neliökilometriä, mikä johtuu Brankasta () ja muista suo-ojien haaroista, jotka hakevat vettä monelta suolta ja järviltä. Valuma-alueen järviä ovat esimerkiksi Brannojen järvet ja Kolpino (). Vjažištšen laskujoki on Osnitsa (), joka yhtyy Želtšaan kolmen kilometrin päässä Jammin kylässä.

## Huomautuksia

## Lähteet
Puolustaja (veistos)

**Puolustaja** on Johannes Haapasalon vuonna 1908 valmistunut pronssiveistos, joka sijaitsee Raahen Härkätorilla. Teoksessa on alaston, polvistuneena kyyristynyt mies, joka suojaa vasemmalla kädellään ja kämmenellään päätään ja pitelee oikeassa kourassaan, taakse ojennetussa kädessä olevaa kiveä. 

## Taustaa
Mikkelistä kotoisin oleva Johannes Haapasalo oli alkuperäiseltä nimeltään Kääriäinen. Opiskellessaan Helsingissä hän osallistui armeijan kutsuntalakkoihin, joilla vastustettiin Suomen russifikaatiota. Välttääkseen kutsunnat Venäjän armeijaan hän muutti nimensä Haapasaloksi, mutta joutui kieltäytymisensä takia keskeyttämään opintonsa ja pakenemaan ulkomaille. Hän opiskeli aluksi Kööpenhaminan taideakatemiassa ja sitten Académie Colarossissa Pariisissa. Vuonna 1906 Haapasaalo opiskeli myös Aguste Rodinin oppilaana. *Puolustaja* teos valmistui vuonna 1908.

Sen jälkeen Haapasalo muutti Helsinkiin. Hän matkusti vielä vuonna 1911 vuodeksi opiskelemaan Brysseliin saatuaan kutsun Brysselin Salongin ja Pariisin Union Internationale des Beaux-Arts et des Lettres'n jäseneksi. *Puolustaja* oli esillä bäyttelyssä Brysselissa, mutta teosta ei saatu kuljetettua näyttelyn jälkeen Suomeen, joten se haudattiin Belgiassa hiekkaan suojaksi ensimmäiseltä maailmansodalta. 

Vahingoittumattomana säilynyt teos kuljetettiin sodan jälkeen Suomeen, jossa sen osti vuorineuvos John Grundström, jota Raahessa kutsuttiin Sokeri-Jussiksi. Raahessa syntynyt Grundström lahjoitti *Puolustajan* Raahen kaupungille. Lahjoitukseen liittyi ehto, että kaupunki sijoittaa patsaan Härkätorille hänen talojensa kohdalle ja että kaupunki sitoutuu lyhyessä ajassa rakentamaan ja muuttamaan luonnontilassa olleen Härkätorin puistoksi.  

## Ympäristö
Lehtori Emil Koskinen suunnitteli Härkätorin puiston pohjapiirroksen ja asemakaavan käytävineen. Alue muutettiin puistoksi 1936 – 1938. *Puolustaja* paljastettiin Raahessa vuonna 1946 sembramäntyjen ja siperankuusten ympäröimällä aukiolla. 

## Lähteet
Seki (Gifu)

**Seki** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin keskiosassa Nagarajoen ja sen sivujokien varrella. Kuntaliitosten myötä kaupungin alue on U-kirjaimen muotoinen ja ulottuu pitkälle koilliseen ja luoteeseen, jossa se rajautuu Fukuin prefektuuriin. Sekissä on 87&nbsp;802 asukasta (toukokuussa 2020) ja sen pinta-ala on 472,33 neliökilometriä.

Seki on vanhastaan kuuluisa metalliterien, erityisesti miekkojen valmistuksesta. Niiden tuotanto alkoi jo Kamakura-kaudella ja saavutti huippunsa 1500-luvulla Sengoku-kaudella. Sittemmin Meiji-restauraation jälkeen metalliterien valmistus on laajentunut käsittämään saksia, parranajoteriä, keittiöveitsiä ja länsimaisia ruokailuvälineitä. Kaupunkiin on sijoittunut myös tekstiiliteollisuutta ja autoteollisuuden liitännäisteollisuutta. Vuoristoalueilla metsätalous on tärkeä elinkeino. Kaupungissa viljellään myös riisiä, teetä, siitakesieniä, vihanneksia ja hedelmiä. Kaupunkioikeudet osana Japanin nykyistä kunnallishallintoa Sekille myönnettiin vuonna 1950. Kaupunki laajeni huomattavasti vuonna 2005, kun siihen liitettiin Mugegawan ja Mugin maaseutukaupungit sekä Horadon, Itadorin ja Kaminohon kyläkunnat.

Sekin rakennettuun kulttuuriperintöön kuuluvat esimerkiksi Shinchōkoku-jin ja Sōkyū-jin buddhalaiset temppelit sekä Kasuga-jinjan šintolainen pyhäkkö. Kaupunkia palvelee Nagaragawa-rautatien Etsumi-nan-linja.

## Kuvia

Tiedosto:Kasuga Shrine 01.JPG|Kasuga-jinja
Tiedosto:Mount Koga from Kouka jinja (2015-01-24).JPG|Kōka-jinja
Tiedosto:Ayunose Bridge (Gifu Prefectural Road Route 290) from Mount Matsuo.jpg|Ayunosen silta ylittää Nagarajoen
Tiedosto:Seki city center area Aerial photograph.1987.jpg|Sekin kantakaupunki vuoden 1987 ilmakuvassa


## Lähteet

## Aiheesta muualla

* Kaupungin internetsivut
Ride (Twenty One Pilotsin kappale)

**Ride** on yhdysvaltalaisen muusikkoduon Twenty One Pilotsin musiikkikappale. Sen julkaisi Fueled By Ramen heidän neljännen, Blurryface-studioalbumin viidentenä singlenä 12. huhtikuuta 2016. Kappale julkaistiin alun perin promosinglenä YouTuben välityksellä 11. toukokuuta 2015. Kappaleen on sanoittanut Tyler Joseph ja sen tuotti Ricky Reed. Kappaleen musiikkivideon ohjasi Reel Bear Media ja se julkaistiin duon YouTube-kanavalla vuorokausi promosinglen julkaisun jälkeen. Videolla nähdään duon jäsenet Joseph sekä Josh Dun esiintymässä keskellä metsää, vuorokauden vaihtuessa yön ja päivän välillä muutamaan kertaan heidän ympärillään videon aikana.

"Ride" menestyi kaupallisesti parhaiten duon kotimaassa Yhdysvalloissa, jossa se pääsi Billboard Hot 100-listan sijalle 5. Kappale pääsi singlelistan kymmenen parhaan joukkoon myös Belgiassa (Vallonia), Itävallassa, Meksikossa, Tšekissä ja Uudessa-Seelannissa. Lisäksi se on myynyt Italiassa kolminkertaista, Kanadassa viisinkertaista ja Yhdysvalloissa jopa kuusinkertaista platinaa. Duo on esittänyt kappaleen livenä muun muassa Comerica Theatressa Arizonan Downtown Phoenixissä sekä Montrealin Centre Bellissä.

## Lähteet
Heavydirtysoul

**Heavydirtysoul** on yhdysvaltalaisen musiikkiduon Twenty One Pilotsin musiikkikappale. Sen julkaisi Fueled by Ramen heidän neljännen, Blurryface-studioalbumin kuudentena ja viimeisenä singlenä 9. joulukuuta 2016. Kappaleen on sanoittanut Tyler Joseph ja sen tuotti Ricky Reed. Jotkut kappaleen sanoista on otettu suoraan Tyler Josephin "Street Poetrysta", jonka hän julkaisi Rock Soundin virallisella YouTube-kanavalla 27. elokuuta 2013. Kappaleen musiikkivideon ohjasi Andrew Donoho ja se julkaistiin 3. helmikuuta 2017. Video kuvattiin duon kotikaupungissa, Ohion Columbuksessa.

"Heavydirtysoul" oli kaupallisesti huono menestys, sen päästyä singlelistalle ainoastaan Belgiassa (Flanderi). Lisäksi kappale pääsi duon kotimaassa Yhdysvalloissa muutamalle Billboardin rock-painotteiselle musiikkilistalle.

## Lähteet
Dark Warrior

**Dark Warrior** on Century Electronics vuonna 1981 julkaisema kolikkopeli, jossa ammutaan aluksella ylhäällä olevia alieneita. Lisäksi pitää suojella polttoainetankkeja vihollisilta. Pelissä on myös puhetta, mikä on epätavallisista tuon ajan peleille. Pelin äänenlaatu ei ole kovin korkea. Pelin tehnyt yritys teki 20 eri arcade-pelikonetta, kuten esimerkiksi Voyager ja Cosmos.

## Lähteet

* https://www.arcade-museum.com/game_detail.php?game_id=7526
* https://archive.org/details/arcade_darkwar
Never Be like You

**Never Be like You** on australialaismuusikko Flumen musiikkikappale, jolla vierailee myös kanadalaislaulaja Kai. Sen julkaisi Future Classic Flumen toisen, Skin-studioalbumin johdantosinglenä 16. tammikuuta 2016. Kappaleen ovat sekä sanoittaneet että tuottaneet Flume, Kai ja Geoffrey Patrick Earley. Kappaleen musiikkivideon ohjasi Clemens Habicht ja se julkaistiin Flumen YouTube-kanavalla 14. helmikuuta 2016.

"Never Be like You" oli kaupallisesti kohtalainen menestys sen päästyä singlelistan viidenkymmenen parhaan joukkoon kahdessatoista eri valtiossa, kuten Australiassa, Belgiassa, Kanadassa, Unkarissa, Slovakiassa ja Yhdysvalloissa. Lisäksi kappale on myynyt Kanadassa, Uudessa-Seelannissa sekä Yhdysvalloissa kaksinkertaista ja Australiassa jopa seitsemänkertaista platinaa.

## Lähteet
Armas Ruusuvuori

**Armas Aleksanteri Ruusuvuori** (31. toukokuuta 1895 Janakkala – 19. maaliskuuta 1966 Helsinki) oli suomalainen everstiluutnantti joka toimi jatkosodan aikana Sotilaspoikien komentajana.

Ruusuvuori pääsi ylioppilaaksi Riihimäen yhteiskoulusta ja hän oli sitten jonkin aikaa lennätinlaitoksen palveluksessa. Vuonna 1918 hän meni armeijan palvelukseen ja oli nuorempana upseerina Pohjois-Savon rykmentissä. Ruusuvuori suoritti aktiiviupseerikurssin Kadettikoulussa 1920 ja suojeluskuntakomentajakurssin 1931. Ruusuvuori siirtyi suojeluskuntajärjestön palvelukseen 1926 ja hän oli aluepäällikkönä Sortavalan suojeluskuntapiirin Parikkalan alueella, Suojärvellä ja Sortavalan kaupungissa. Hän oli sitten sotilasohjaajana Joensuun suojeluskuntapiirissä vuodesta 1935 alkaen.

Talvisodan Ruusuvuori oli pataljoonan ja taisteluosaston komentajana Laatokan Karjalassa. Vuonna 1940 hän sai siirron suojeluskuntien yliesikuntaan, ja hänet määrättiin Sotilaspojat-järjestön komentajaksi. 

Sotien jälkeen Ruusuvuori erosi armeijan palveluksesta ja jatkoi siviilissä Outokumpu Oy:n pääkonttorin tilasto-osastolla vuosina 1949-1960 eläkkeelle siirtymiseensä asti.

Armas Ruusuvuori oli naimisissa Aune Tellervo Hämäläisen kanssa. Heidän poikansa oli arkkitehti Aarno Ruusuvuori.

## Lähteet
Josef Jungmann

**Josef Jungmann** (1773–1847) oli tšekkiläinen kielentutkija ja kirjailija. Hän oli maaorjan poika. Hän harjoitti Prahan yliopistossa filosofian ja lakitieteen opintoja, aloitti 1799 lukionopettajana Leitmeritzissä ja 1815 Prahassa. Hän on Josef Dobrovskýn aloittaman kansallisen työn jatkaja, kirjakielen ja tšekinkielisen kirjallisuuden huomattavimpia uudistajia.

Laajalti sivistyneenä miehenä, joka oli saanut henkisen kasvatuksensa Voltairen ja muiden valistusfilosofien kirjoista, Jungmann vaati, että tšekkiläisen kirjallisuuden tuli tyydyttää korkeampiakin tarpeita kuin vain kansansivistyksen alkeita. Sitä varten hän käänsi äidinkielelleen eurooppalaisen kirjallisuuden parhaimpia teoksia ja kehitti tšekin kirjakieltä lainaamalla toisista slaavilaisista kielistä ja sepittämällä itse uusia sanoja. 

Jungmannin käännös John Miltonin *Kadotetusta paratiisista* (1811) ja Chateaubriandin *Atalasta* (1805) ja Goethen *Herman ja Doroteasta* (1841) olivat kauan tšekin kirjakielen mallina. Vakaannuttaakseen kirjakieltä hän julkaisi runous- ja tyyliopin ynnä siihen kuuluvan lukukirjan *Slovesnost*, 1820).

Jungmannin pääteos on kuitenkin laaja tšekkiläis-saksalainen sanakirja (*Slovník jazyka českého*, 1835–1839). Tärkeä aikoinaan oli myöskin hänen tšekin kielen ja kirjallisuuden historiansa. Yhdessä Jan Svatopluk Preslin kanssa hän 1821 perusti ensimmäisen tšekinkielisen tieteellisen aikakauskirjan *[[Krok]]*.

Vuonna 1818 Jungmann oli mukana perustamassa Böömiläistä museota ja 1830 hän yhdessä František Palackýn kanssa perusti sen yhteyteen *Matice česká* -nimisen seuran. Näiden laitosten tehtävät tšekkiläisten sivistyselämässä ovat olleet melkein samat kuin Suomalaisen Kirjallisuuden Seuran Suomessa. Jungmannin muistelmat julkaistiin 1871. Hänen pienemmät teoksensa ilmestyivät koottuina 1869–1873. Hänelle pystytettiin 1878 muistopatsas Prahaan.

## Lähteet

## Aiheesta muualla
Valsot

**Valsot** on kunta itäisimmässä Sveitsissä Graubündenin kantonissa. Siellä on runsaat 800 vakinaista asukasta.

## Historiaa
Valsotin kunta perustettiin 1.1.2013, jolloin Ramosch ja Tschlin yhdistyivät.

## Sijainti
Valsot sijaitsee Innjoen laaksossa, Ala-Engadinissa. Laakson eteläpuolella kohoavat Reettisiin Alppeihin kuuluvat Sesvennavuoret ja pohjoispuolella Silvrettavuoret. Valsot rajoittuu idässä Italian Etelä-Tiroliin ja Itävallan Tiroliin, pohjoisessa sveitsiläiseen Samnaunin kuntaan ja Tiroliin sekä lännessä Sveitsin Scuoliin. Valsot jakaantuu kahteen maantieteelliseen alueeseen: pääosa on Innjoen varrella ja pienempi osa, Val Fenga (retoromaania, ), sijaitsee lännessä rajoittuen Scuoliin ja Tiroliin.

Valsot on varsin vuoristoinen kunta. Sen alimmat osat ovat noin kilometrin korkeudessa ja korkeimmat vuorenhuiput kohoavat yli kolmeen kilometriin. Kunnan korkein vuori on Piz Fenga (retoromaania, ), jonka huippu on 3&nbsp;398 metrin korkeudessa.

## Liikenne
Inniä seuraileva valtatie 27 St. Moritzista Itävallan-rajalle kulkee Valsotin poikki. Valtatieltä erkanee maantie Val Sampuoirin kautta Samnauhun.

## Verovapaa-alue
Valsotin Val Sampuoirin alue ja koko naapurikunta Samnaun ovat verovapaita alueita, joissa myytävien tavaroiden arvonlisävero on 0 %. Val Sampuoirissa on pieni ostoskeskus ja bensiiniasema. 

## Lähteet
*

### Viitteet

## Aiheesta muualla
 
* 
*
Maailmantappi ja Tikkari-Tiina

**Maailmantappi ja Tikkari-Tiina** on vuonna 2001 kustannettu ja painettu Kari Levolan kirjoittama lastenkirja.

## Juoni
Maailmantappi on poika, joka on kesän hoidossa kalabaarin pitäjällä. Monenlaista väkeä siellä käy ja Maailmantappi keksii heistä runoja. Jälkiruoaksi saa aakkostikkareita, joiden avulla voi vaikka opetella lukemaan.
Rashid

**Rashid** tai **Rašīd** tarkoittaa seuraavia:

## Paikannimenä

* Rashid, Rosetta, kaupunki Egyptissä Niilin suistossa

## Henkilöitä

* Harun al-Rashid (763–809), abbasidikalifi
* Rashid, Marokon sijaishallitsija 791–802
* Prinssi Mulay Rašid (s. 1970), marokkolainen prinssi, kuningas Hasan IIn poika

### Rashid tai Rašid sukunimenä

* Abdel Aal Rashid (s. 1927), egyptiläinen kreikkalais-roomalaisen tyylin painija
* Abdul Rashid (maahockeypelaaja, 1922), pakistanilainen maahockeypelaaja ja olympiavoittaja
* Abdul Rashid (maahockeypelaaja, 1941), pakistanilainen maahockeypelaaja ja olympiamitalisti
* Abdul Rashid (1947–2020), pakistanilainen maahockeypelaaja, valmentaja, olympiavoittaja ja maailmanmestari
* Abdul Rashid (kestävyysjuoksija), pakistanilainen kestävyysjuoksija
* Abdul Latif Rashid (s. 1944), Irakin presidentti
* Mebest Rasid, *Mebe*, kurditaustainen suomalainen koomikko

### Rashid tai Rašid etunimenä

* Rašid ibn Ahmad al-Mu’alla (1932–2009), Umm-al-Qaiwainin emiiri 1981–2009)
* Rashid al-Din Sinan (k. 1193), Syyrian nizarien johtaja
* Rašid al-Ghannuši (s. 1941), tunisialainen poliitikko ja islamisti-aktivisti
* Rašid Ali al-Kailani (1892–1965), irakilainen poliitikko, pääministeri 1933 ja 1940–1941
* Rashid Fayznejad (s. 1950), kurdilainen laulaja, säveltäjä ja viulisti
* Rašid bin Humaid al-Nuaimi (1902–1981), Ajmanin emiiri 1928–1981
* Rašid Kalimullin (s. 1957), tataarilais-venäläinen säveltäjä (s. 1957)
* Rašid Nežmetdinov (1912–1974), neuvostoliittolainen shakinpelaaja ja shakkikirjailija
* Rašid Nurgalijev (s. 1956), venäläinen kenraali ja poliitikko
* Rašid Rahimov (s. 1965), venäläinen jalkapalloilija ja valmentaja
* Rashid Ramzi (s. 1980), marokkolais-bahrainilainen keskimatkojen juoksija
* Rašid ibn Sa’d Al Maktum (1919–1990), Dubain emiiri, Arabiemiirikuntien varapresidentti ja pääministeri
Human (Rag’n’Bone Manin kappale)

**Human** on brittiläisen laulajan-lauluntekijän Rag’n’Bone Manin musiikkikappale. Sen julkaisivat Sony Music Entertainment ja Columbia Records hänen ensimmäisen, kappaleen nimeä kantavan studioalbuminsa toisena singlenä 21. heinäkuuta 2016. Kappaleen ovat sanoittaneet Rag’n’Bone Man sekä Jamie Hartman ja sen tuotannosta vastasi Two Inch Punch. Kappaleen musiikkivideon ohjasi Charlie Robins ja se julkaistiin singlen julkaisupäivänä.

"Human" oli kaupallisesti valtava menestys, sen päästyä singlelistan kärkeen kymmenessä eri valtiossa kuten Islannissa, Itävallassa, Saksassa, Skotlannissa ja Sveitsissä. Lisäksi se on myynyt Italiassa nelinkertaista ja Sveitsissä viisinkertaista platinaa.

## Lähteet
Ronja ryövärintytär (elokuva)

**Ronja ryövärintytär** on ruotsalainen elokuva, joka sai ensi-iltansa 14. joulukuuta 1984. Elokuva perustuu samannimiseen Astrid Lindgrenin kirjaan.

## Rooleissa

### Suomenkieliset dubbaukset
Kai (kanadalainen laulaja)

**Kai** (oik. **Alessia De Gasperis-Brigante**, s. 17. maaliskuuta 1990 Toronto, Ontario, Kanada) on kanadalainen laulaja-lauluntekijä. Hänet tunnetaan lukuisista yhteisistä esiintymisistään eri artistien kappaleilla kuten Flumen "Never Be like Youlla", Diplon "Revolutionilla", sekä Grammy-palkinnon voittaneella Jack Ün albumilla mukanaolevalla kappaleella "Mind". Kai julkaisi ensimmäisen EP-levynsä nimeltään "11:11" vuonna 2011, jolta julkaistiin myös hänen debyyttisinglensä "I Choose Me" jota on käytetty säännöllisesti First Choice Haircuttersin mainoksissa.

Kai on oman kertomansa mukaan ottanut toiminimensä Japanin kielestä, jossa sana "kai" tarkoittaa "muutosta". Hän kokee olevansa jotain uutta musiikissa sekä haluaa vain "jakaa omia tarinoitaan faneilleen ja niille ketkä ovat kuulolla". Kai on jo edesmenneen kanadanitalialaisen miljonäärin Alfredo De Gasperisin lapsenlapsi.

## Diskografia

#### EP-levyt

* 11:11 (2011)

#### Singlet

**Vierailevana artistina**

* Need Your Heart (Adventure Club, mukana Kai) (2012)
* Crawl (Childish Gambino, mukana Kai) (2013)
* Never Be like You (Flume, mukana Kai) (2016)

## Lähteet
Go生

**Go生** (RR: *Gosaeng;* ) on eteläkorealaisen Stray Kidsin ensimmäinen kokomittainen studioalbumi. Albumin julkaisi JYP Entertainment digitaalisena ja fyysisenä versiona 17. kesäkuuta 2020. Albumi julkaistiin samaan aikaan kuin sen nimikkosingle ”God’s Menu”. 

Albumista julkaistiin uudelleenjulkaisu **In生** (RR: *Insaeng;* ) yhdessä sen nimikkosinglen ”Back Door” kanssa 14. syyskuuta 2020.

## Tausta ja julkaisu
Yhtye ilmoitti Twitter-tilillään 27. toukokuuta 2020, että se tulisi julkaisemaan ensimmäisen studioalbuminsa saman vuoden kesäkuussa. Yhtye myös ilmoitti, että tuottamisesta vastaisi 3racha.

Albumin nimi *Gosaeng* () koreaksi tarkoittaa vastoinkäymistä, ja se toimii yhtenä albumin pääteemana. Englanninkielinen nimi *Go Live* viittaa yhtyeen haluun mennä eteenpäin ja elää ilman esteitä. Yhtye kuvaili, että albumi oli kokeilu eri genrejä, muun muassa trappia, hip hoppia ja EDM:ää.

## Vastaanotto
Go生 sijoittui julkaisunsa jälkeen Gaonin albumilistan listaykköseksi. Se myös pääsi Gaonin kuukausilistalle viidenneksi, sillä se myi 243&nbsp;462 kappaletta, tehden sitä myös Stray Kidsin myydyimmän julkaisun. Saman vuoden elokuussa albumi sai Gaonilta sertifikaatin platinan myynnistä, sillä albumi myi yli 250&nbsp;000 kappaletta.

## Kappaleet

### Go生

### In生 (uudelleenjulkaisu)

## Lähteet
Skin (Rag’n’Bone Manin kappale)

**Skin** on brittiläisen laulajan-lauluntekijän Rag’n’Bone Manin musiikkikappale. Sen julkaisi Columbia Records hänen ensimmäisen, Human-studioalbumin kolmantena singlenä 26. tammikuuta 2017. Kappaleen ovat sanoittaneet Rag'n'Bone Man, Jonny Coffer, Jamie Scott, Mike Needle sekä Dan Bryer, joista Coffer myös tuotti sen. Kappaleen musiikkivideon ohjasi Greg Davenport ja se julkaistiin Rag’n’Bone Manin vevo-kanavalla 25. maaliskuuta 2017. Videolla nähdään nuori poika, joka on kävelemässä läpi hylätyn kylän etsiäkseen suojaa. Pojan uskotaan olevan viimeinen elossaoleva poika koko maapallolla.

"Skin" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa (Vallonia), Islannissa, Itävallassa, Ranskassa, Saksassa, Skotlannissa, Sloveniassa ja Sveitsissä. Lisäksi kappale on myynyt Isossa-Britanniassa sekä Puolassa yksinkertaista ja Sveitsissä kaksinkertaista platinaa. Ranskassa kappale on myynyt jopa timanttia.

## Lähteet
Lyijybromidi

**Lyijybromidi** (PbBr2) on lyijy- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä polymeroinneissa, polymeerien palonestoaineena ja valokuvausreagenssina. 

## Ominaisuudet
Huoneenlämpötilassa lyijybromidi on valkoista kiteistä ainetta. Sen alkeiskoppi on ortorombinen. Yhdiste liukenee vain vähäisessä määrin veteen ja liukoisuus on suurempi kuumaan kuin kylmään veteen. Lyijybromidi liukenee ammoniakki- ja bromidiliuoksiin, koska se muodostaa komplekseja. Valon vaikutuksesta yhdiste hajoaa hitaasti lyijyksi ja bromiksi. Aine on myrkyllistä.  

## Valmistus ja käyttö
Lyijybromidia valmistetaan neutraloimalla lyijyoksidia tai -karbonaattia vetybromidilla. Toinen menetelmä on saostaa veteen liukoisten lyijysuolojen liuoksista bromidien avulla.  
:PbO + 2 HBr → PbBr2 + H2O
:Pb(NO3)2(aq) + 2 Br-(aq) → PbBr2(s) + NO3-(aq)

Lyijybromidia käytetään katalyyttinä valmistettaessa polyakryyliamidia valokemiallisella polymerointimenetelmällä akryyliamidista ja polyestereiden valmistuksessa. Sitä voidaan lisätä paloa estäväksi täyteaineeksi polypropeeniin, polystyreeniin ja ABS-muoviin. Lyijybromidi voidaan käyttää apuaineena alumiinin hitsauksessa.

## Lyijybromidi ympäristömyrkkynä

Lyijybromidia syntyi aikaisemmin autojen moottoreissa, kun tetraetyylilyijyä lisättiin bensiiniin nakutuksen estämiseksi eli oktaaniluvun kohottamiseksi. Jotta tetraetyylilyijyn hajotessa vapautuva lyijypöly ja mahdollisesti syntyvä lyijyoksidi eivät tukkineet ja täyttäneet moottorin sylintereitä, lisättiin bensiiniin myös 1,2-dibromietaania, joka on halogenoitu hiilivety. Kun se paloi, siitä vapautunut bromi yhtyi lyijyn kanssa helposti haihtuvaksi lyijybromidiksi, joka poistui moottorista pakokaasun mukana. Täten lyijybromidia levisi laajalti ympäristöön. Koska se kuitenkin on vaarallinen ympäristömyrkky, lyijy-yhdisteiden käytöstä bensiinin lisäaineena on nykyisin luovuttu. 

## Lähteet